‫ला टेंप्लांज़ा‬
‫मुझे माफ़ करना, ट्रिनिडाड।‬
‫अगर सांतोस नहीं होता,‬
‫तो इस समय मैं यहाँ न होता।‬
‫सांतोस ने बताया था कि सालों पहले आपने उसे खान में बचाया था।‬
‫आपने सांतोस को जो इतने सालों की ज़िंदगी दी, वह कभी नहीं भूला।‬
‫उसकी दोस्ती ने‬
‫अपने उस कर्ज़ से कहीं ज़्यादा चुकाया।‬
‫ईश्वर आपके साथ हैं, मिस्टर मॉरो।‬
‫तुमने उस इंडियन को मरने कैसे दिया?‬
‫तुम समझ नहीं रहे कि पुलिस इसकी तहकीकात करेगी?‬
‫आपने ही कहा था कि साथ मिलकर काम करते हैं।‬
‫आप भी मेरे जितनी ही ज़िम्मेदार हैं।‬
‫तुम गलत समझ रहे हो।‬
‫मैंने तुम्हें पहले कभी नहीं देखा।‬
‫मैडम, आपने मुझे जो पैसे देने की बात की थी, वे मुझे नहीं दिए।‬
‫उस सज्जन से अपना हिसाब बराबर कर लो।‬
‫माफ़ करना।‬
‫मुझे आपको कुछ बताना है।‬
‫-मुझे कोई दिलचस्पी नहीं। -दिलचस्पी होगी।‬
‫पर उससे पहले...‬
‫मुझे पता है आपके पिता कहाँ हैं।‬
‫एडवर्ड?‬
‫इने।‬
‫तुम हो क्या?‬
‫हाँ। मैं ही हूँ।‬
‫मैं समझा नहीं।‬
‫बैठो।‬
‫मैं कितना बूढ़ा हो गया।‬
‫काफ़ी साल बीत गए हैं।‬
‫अब तुम्हारी तीन बेटियाँ हैं।‬
‫हाँ।‬
‫हाँ, मुझे लड़कियाँ याद हैं।‬
‫हम कहाँ हैं?‬
‫एक मठ में।‬
‫क्यों?‬
‫तुमने जब सोल से शादी की,‬
‫उसके बाद मैं नन बन गई।‬
‫तुमने सोल से शादी की थी, याद है?‬
‫हाँ, बिल्कुल याद है।‬
‫उसने मेरी जगह छीन ली।‬
‫नहीं।‬
‫उसे कसूरवार मत ठहराओ।‬
‫मैंने सोल को अपनी पत्नी के रूप में चुना।‬
‫और तुम्हारे जज़्बातों का ख़्याल नहीं किया।‬
‫मुझे माफ़ करना।‬
‫तुम कभी मुझे माफ़ कर पाओगी?‬
‫-गुड मॉर्निंग। -गुड मॉर्निंग।‬
‫मेरे दोस्त लार्रेया!‬
‫सज्जनो, मेरे पिता को माफ़ कीजिए, पर यह ठीक समय नहीं है।‬
‫घबराओ मत, मुझसे मिलकर वह खुश होंगे।‬
‫सज्जनो, रुकिए, आपने सुना नहीं?‬
‫हम अच्छी खबर लेकर आए हैं।‬
‫हम पूरी सम्पत्ति खरीदने के लिए तैयार हैं।‬
‫घर, वाइनरी और अंगूरों के बगीचे। और तय कीमत पर।‬
‫यह ठीक समय नहीं है।‬
‫मैं चाहूँगा कि इस समय आप लोग चले जाएँ।‬
‫शायद आपने मुझे गलत समझा।‬
‫उन सज्जनों ने तय कर लिया है, और उनके पास पैसा भी है।‬
‫हुज़ूर, बहुत अरसे बाद इस इलाके में इतना बड़ा सौदा हो रहा है।‬
‫मैं फिर भी कहूँगा। यह ठीक समय नहीं है।‬
‫देखिए, मिस्टर मॉरो...‬
‫ऐसे मौके रोज़-रोज़ नहीं आते।‬
‫मोहतरमा ने जो माँग की थी, वे देने को तैयार हैं।‬
‫मैंने कहा जाइए।‬
‫आपने सुना जो मेरे पिता ने कहा।‬
‫मैं चाहता हूँ कि आप उनकी बात मानें। प्लीज़ चले जाइए।‬
‫परदेशी पर भरोसा नहीं करना चाहिए था।‬
‫अधीर, घमण्डी लोग। ये ऐसे ही होते हैं।‬
‫अगर हम शांति रखें... मैं इस मसले को संभाल सकता हूँ।‬
‫जब तुम्हारा जन्म हुआ...‬
‫तो तुम्हारी माँ ने तुम्हारा नाम रखा था। निकोलास।‬
‫वह होतीं तो मुझसे बहुत निराश होतीं।‬
‫नहीं।‬
‫उसे तुम पर बहुत नाज़ होता।‬
‫मैं स्वार्थी हूँ।‬
‫आपने सब कुछ मारियाना और मेरे लिए किया...‬
‫और मैंने कभी उसकी कद्र नहीं की।‬
‫बेटे...‬
‫कभी-कभी चीज़ों को ठीक से समझने के लिए,‬
‫एक ज़ोरदार झटका चाहिए होता है।‬
‫यदि तुम टेरेज़ा को नहीं चाहते,‬
‫तो उससे शादी करने की ज़रूरत नहीं।‬
‫अपने दिल की सुनो।‬
‫और हमेशा अपनी राह पर चलो।‬
‫मेरा आशीर्वाद तुम्हारे साथ है।‬
‫तुम्हें चुपके से उसे ले जाना होगा।‬
‫अंधेरा होने तक रुकना।‬
‫और बगल के दरवाज़े से जाना।‬
‫तुम्हें कोई नहीं देख पाएगा।‬
‫घबराओ मत।‬
‫इने...‬
‫तुम्हारा मन कैसे बदला?‬
‫मैनुएल और एडवर्ड के कारण ऐसा हुआ।‬
‫तुमने एडवर्ड से बात की?‬
‫थोड़ी-बहुत।‬
‫उसने तुम्हें पहचान लिया? उसने क्या कहा?‬
‫बहुत थोड़े समय के लिए।‬
‫उसने तुम्हें भी याद किया।‬
‫और तुम्हारी बेटियों को।‬
‫शुक्रिया।‬
‫तुम्हें जाना चाहिए।‬
‫मुझे अपना काम शुरू करना है।‬
‫ज़रूर।‬
‫तुम्हें पता है लड़कियाँ अपनी इने मौसी से मिलना चाहती हैं?‬
‫शायद किसी दिन...‬
‫शायद।‬
‫अपना खयाल रखना।‬
‫तुम भी।‬
‫गुड मॉर्निंग, लुईस।‬
‫मिस्टर लार्रेया। मिस्टर फ़तू राह देख रहे हैं।‬
‫शुक्रिया।‬
‫मॉरो, तुम यहाँ क्या कर रहे हो?‬
‫मुझे फ़तू ने संदेश भेजा। और तुम?‬
‫मुझे भी।‬
‫मॉरो, मुझे सांतोस की मौत का बेहद अफ़सोस है।‬
‫आप आ ही गए।‬
‫मिस्टर फ़तू,‬
‫आप बता सकते हैं कि यह सब क्या है?‬
‫प्लीज़, मेरे साथ आइए।‬
‫तुम यहाँ क्या कर रहे हो?‬
‫तुमने मेरी हिफ़ाज़त का वादा किया था।‬
‫घबराइए मत, हमारे होते हुए आपको कोई खतरा नहीं।‬
‫मैंने तय किया है कि सभी की दलीलें सुनकर‬
‫इस मसले को हमेशा के लिए हल कर दूँ।‬
‫यही ठीक रहेगा।‬
‫मैंने आपके आगे जो भी नाराज़गी पेश की,‬
‫उसके अलावा कुछ नहीं कहना।‬
‫देखकर दुख होता है कि एक खानदानी महिला की बात पर शक किया जा रहा है।‬
‫तो फिर मिस्टर लार्रेया को बोलने का मौका देते हैं।‬
‫क्या आप दोनों को वाकई लगता है कि मैं‬
‫हवाना में मेरे संपर्की मिस्टर हूलियान कालाफ़ात के साथ,‬
‫जिन्हें मुझ पर पूरा भरोसा है,‬
‫वह कमीना हूँ जैसा कि यह महिला बता रही हैं?‬
‫मिसेज़ गोरोस्टीज़ा आपकी तलाश में एटलांटिक पार करके यहाँ आई हैं।‬
‫क्या आप हमें यह यकीन‬
‫दिलाना चाहते हैं कि इन्होंने अकारण ऐसा किया?‬
‫आपने ठीक कहा। इस महिला के पास कोई ठोस वजह नहीं है।‬
‫इसने मेरे बेटे की जान भी जोखिम में डाली।‬
‫क्या यह सच है?‬
‫उसके लिए मैं ज़िम्मेदार नहीं।‬
‫इस बारे में आपका क्या कहना है, मिसेज़ क्लेडन?‬
‫मेरे पास कठोर सच कहने के अलावा कोई चारा नहीं।‬
‫मेरे चचेरे भाई की पत्नी की दिमागी हालत ठीक नहीं।‬
‫तुम क्या कह रही हो?‬
‫इसे हिस्टीरिया की शिकायत है,‬
‫जिसके चलते यह सच को ठीक से समझ नहीं पाती।‬
‫और तो और, मेरे पास डॉक्टर इसासी द्वारा लिखा और दस्तखत किया सर्टीफ़िकेट है‬
‫जिससे इसकी दिमागी हालत का पता चलता है।‬
‫इसलिए मिस्टर लार्रेया और मैंने इसका खयाल रखने का फ़ैसला किया।‬
‫यह झूठ है!‬
‫इन अपराधियों ने मुझे बंदी बनाकर कैद में रखा।‬
‫इसके रवैये पर मत जाइए।‬
‫इसे नहीं पता कि क्या कह रही है।‬
‫अगर हमें अकेले में कुछ समय मिले, तो हम इससे बात करके‬
‫आश्वासन दिला सकते हैं।‬
‫-ज़रूर। -हाँ, ज़रूर।‬
‫बहुत हो गया मज़ाक। कल तुम हवाना वापस जाओगी।‬
‫और यदि न जाऊँ तो?‬
‫हमें अधिकारियों से बात करनी होगी और बताना होगा कि‬
‫सांतोस हुएसोस की मौत में तुम्हारा क्या हाथ है।‬
‫मैंने किसी को नहीं मारा। ऐलन ने मारा है।‬
‫और जज साहब किसकी बात मानेंगे? एक अंग्रेज़ सज्जन की या तुम्हारी?‬
‫तुमने सच में मैनुएल से मेडिकल सर्टीफ़िकेट पर दस्तखत करवाए?‬
‫मैनुएल ऐसा कभी नहीं करेगा। यह मेरी एक पोशाक की रसीद है।‬
‫-मदद करने के लिए शुक्रिया। -कोई बात नहीं।‬
‫-मैं माफ़ी माँगना चाहता था। -मैं भी।‬
‫मैं भी।‬
‫आज मैंने खरीदारों को मना कर दिया।‬
‫क्यों?‬
‫तुम्हें वह मौका गंवाना नहीं चाहिए था।‬
‫जो होना था, हो गया।‬
‫हेरेज़ में मेरे कुछ ही घंटे बचे हैं।‬
‫तुम आज जा रही हो?‬
‫और कोई चारा नहीं है।‬
‫हम जहाँ भी होंगे, ऐलन मेरी बेटियों की विरासत‬
‫छीनने की पूरी-पूरी कोशिश करेगा।‬
‫एडवर्ड और मुझे गायब होना होगा।‬
‫तो तुम कहाँ जा रही हो?‬
‫पुर्तगाल। पॉर्टो में मेरे कुछ दोस्त हैं।‬
‫हमें वहाँ कोई खतरा नहीं।‬
‫अलविदा कहती हूँ।‬
‫मेक्सिको में कहावत है कि एक-दूसरे से‬
‫दोबारा मिलने से पहले अलविदा कहते हैं।‬
‫यह लो। वादा तो आखिर वादा है।‬
‫इस चिट्ठी के ज़रिए मैं तुम्हें आज़ाद करती हूँ।‬
‫इतनी हैरत से मत देखो।‬
‫मैंने तुम्हें ज़बान दी थी ना?‬
‫ओह, मैडम।‬
‫मुझे उम्मीद न थी कि आप उसे पूरा करेंगी, वाकई।‬
‫न ही मुझे थी।‬
‫हवाना पहुँचते ही, जल्द से जल्द एक वकील ढूँढ़ना।‬
‫इसे गुम मत करना।‬
‫अब जाओ। हम अलग-अलग जहाज़ों में जाएँगे।‬
‫ऐसा क्यों?‬
‫ताकि मेरा मन न बदल जाए।‬
‫इसलिए।‬
‫सुना नहीं तुमने? दूर हो जाओ मेरी नज़रों से!‬
‫मिसेज़ कारोला...‬
‫अगर किस्मत से हवाना में हम फिर मिले...‬
‫घबराओ मत, ऐसा नहीं होगा।‬
‫हमारी दुनिया अलग है।‬
‫अगर ऐसा हुआ,‬
‫तो मैं आपसे हैलो कहने को नहीं कहूँगी,‬
‫बात करना तो अलग...‬
‫पर मुझसे ऐसे नज़रें मत घुमाइएगा जैसे मुझे जानती ही न हों।‬
‫ठीक है।‬
‫तुम यहाँ क्या कर रहे हो?‬
‫तुम कौन हो?‬
‫ए! तुम!‬
‫तुम अंदर कैसे आए? ए!‬
‫हमें चलना चाहिए।‬
‫तुम जा सकते हो।‬
‫-आप क्या कर रहे हैं? -अपने काम से मतलब रखो।‬
‫जाओ!‬
‫मिस्टर मॉरो।‬
‫मिसेज़ क्लेडन?‬
‫अभी अपने अंग्रेज़ नौकरों के साथ काडीज़ गई हैं।‬
‫शुक्रिया।‬
‫मठ में आग लग गई है।‬
‫-क्या हुआ? -किसी को नहीं पता।‬
‫लगता है आग चर्च में लगी, पर अब ननों के आवास तक पहुँच गई है।‬
‫मुझे मदद चाहिए, इसलिए तुम्हारी तलाश में आया।‬
‫सोल!‬
‫चलो।‬
‫-बहन! -शुक्रिया।‬
‫पानी! मदद करो। प्लीज़, मदद करो।‬
‫हम समय नहीं गंवा सकते! जल्दी करो!‬
‫मदद करो! कोई तो मदद करो!‬
‫पानी!‬
‫बहन!‬
‫एडवर्ड कहाँ है?‬
‫उस तक पहुँचने की कोशिश की, पर...‬
‫वह अभी भी कमरे में है?‬
‫मुझे माफ़ करना, सोल।‬
‫मुझे चाबी दो।‬
‫तुम अंदर नहीं जा सकती।‬
‫मुझे उसको ढूँढ़ना होगा।‬
‫वह ज़िंदा नहीं बचा होगा।‬
‫मुझे चाबी दो।‬
‫सोलेदाद!‬
‫प्लीज़, कोई मदद करो!‬
‫-मुझे थोड़ा पानी दो। -पानी।‬
‫सोलेदाद!‬
‫-एडवर्ड! -सोल!‬
‫हमें यहाँ से निकलना होगा!‬
‫मैं उसके बिना नहीं जा सकती।‬
‫-चलो। -नहीं।‬
‫एडवर्ड!‬
‫संभलो!‬
‫एडवर्ड।‬
‫एडवर्ड, हमें जाना होगा।‬
‫एडवर्ड, चलो।‬
‫सोल जान...‬
‫एडवर्ड!‬
‫याददाश्त जाने से पहले मेरी बात सुनो।‬
‫-जब तक हिम्मत है। -समय कम है।‬
‫मेरी बात सुनो!‬
‫मैं तुम्हारे साथ नहीं जाऊँगा।‬
‫मैं अब और बोझ नहीं बन सकता।‬
‫-मुझे माफ़ करना। -क्या?‬
‫तुम जानती हो तुम्हें कितना चाहता हूँ।‬
‫नहीं! बस करो!‬
‫नहीं!‬
‫तुमने मुझे बहुत खुशियाँ दी हैं।‬
‫एडवर्ड!‬
‫नहीं!‬
‫शांत हो जाओ, बहन।‬
‫हिम्मत रखो, मेरी बच्ची।‬
‫अगर किसी चीज़ की ज़रूरत हो, तो हम तुम्हारे साथ हैं।‬
‫-मेरी जान। -शुक्रिया।‬
‫-मुझे बहुत अफ़सोस है। -शुक्रिया।‬
‫तुम इंगलैंड लौट रही हो?‬
‫जल्द से जल्द। मुझे एडवर्ड को दफ़नाना है।‬
‫और ऐलन को भी।‬
‫और मेरी बेटियों को मेरी ज़रूरत है।‬
‫मुझे अफ़सोस है कि हालात ने यह रुख लिया।‬
‫मैं समझती हूँ।‬
‫मॉरो।‬
‫तुम्हें कुछ कहने की ज़रूरत नहीं।‬
‫आप ठीक हैं?‬
‫शायद मेक्सिको लौट जाने का समय हो गया है।‬
‫यह मानने का कि मैं करूस का कर्ज़ कभी नहीं चुका पाऊँगा।‬
‫शायद नहीं।‬
‫आपके पास कितना पैसा बचा है?‬
‫वही जो मिसेज़ उर्सूला ने उधार में दिया था।‬
‫आपकी बेटी की सास को एक अच्छा निवेश चाहिए था, है ना?‬
‫तो वह आपके पास है।‬
‫अगर आप किसी बेकार खान से पैसा कमा सकते हैं,‬
‫तो अंगूरों के बेकार बगीचे से भी कमा सकते हैं।‬
‫मुझे इस कारोबार के बारे में कुछ नहीं पता, बेटा।‬
‫आप सीख जाएँगे।‬
‫पिताजी...‬
‫अब आपको नई दिशा में देखना होगा।‬
‫तुम्हारा और मारियाना का क्या?‬
‫मेरी और मारियाना की अपनी-अपनी ज़िंदगी है।‬
‫अब हमें अपने पैरों पर खुद खड़े होना होगा।‬
‫पिताजी...‬
‫आप जैसे पिता की कल्पना भी नहीं की जा सकती।‬
‫अब हमें आपका खयाल रखना चाहिए।‬
‫यह घर अब तुम्हारा है।‬
‫तुम इसमें रह सकते हो,‬
‫या फिर इसे जला सकते हो।‬
‫जो मन चाहे करो,‬
‫क्योंकि मेरे पिता ने जो कर्ज़ लिया था, वह कभी चुकता नहीं होगा।‬
‫तो वह कहाँ है?‬
‫ऐसे घटिया लोगों से मिलने के अलावा मेरे पिता को और भी काम हैं।‬
‫तुम्हारा बाप कितना घटिया है‬
‫जिसने न तो तुम्हारा और न‬
‫तुम्हारी विरासत का खयाल रखा।‬
‫अगर लार्रेया यहाँ नहीं है...‬
‫तो वह इसलिए क्योंकि वह डरपोक है!‬
‫उसमें मुझसे नज़रें मिलाने और अपनी हार‬
‫स्वीकार करने की हिम्मत नहीं है।‬
‫लार्रेया!‬
‫बल्कि इसका उल्टा है।‬
‫वह वहाँ हैं जहाँ होना चाहते हैं।‬
‫हमारे पिता हमारे लिए अपनी दौलत से ज़्यादा कीमती चीज़ छोड़ गए हैं।‬
‫ज़िंदगी की सीख।‬
‫और हमें उन पर बहुत नाज़ है।‬
‫अब, अगर आपकी इजाज़त हो तो...‬
‫भगवान आपको माफ़ करे, सज्जनो।‬
‫चलो, दोस्तो!‬
‫यह लीजिए बोतल, जनाब।‬
‫शुक्रिया।‬
‫-गुड मॉर्निंग। -मोहतरमा के लिए सामान है।‬
‫आ जाओ।‬
‫स्पेन से कुछ सामान आया है, मैडम।‬
‫यह कमीशन हमें मंज़ूर नहीं, जनाब।‬
‫यही मानक फ़ीस है, मिसेज़ क्लेडन।‬
‫हम सभी को पता है कि यह सच नहीं।‬
‫शायद हम आपको बेहतर पेशकश दे सकते हैं।‬
‫अच्छी बात है।‬
‫जब पेशकश तैयार हो, तब बताइएगा।‬
‫ला टेंप्लांज़ा वाइनरीज़‬
‫ला टेंप्लांज़ा मॉन्टाल्वो एंड लार्रेया - फ़ाइन शेरी - हेरेज़‬
‫दूसरी बार रस निकालने की प्रक्रिया शुरू हो तो बताना।‬
‫फिर से स्वागत है, सोलेदाद।‬
‫शुक्रिया।‬
‫यह ज़िंदगी तुम्हारे अनुकूल है।‬
‫उम्मीद है तुम पहले से ठीक हो।‬
‫मेरी बेटियों और कारोबार ने मुझे नुकसान से उबरने में मदद की।‬
‫अच्छी बात है।‬
‫मुझे तुम्हारा तोहफ़ा मिला।‬
‫बधाई हो।‬
‫तुमने काफ़ी अच्छी फसल उगाई है।‬
‫तुम जैसी माहिर का यह कहना बहुत बड़ी बात है।‬
‫तुम्हारे लिए एक प्रस्ताव है।‬
‫मैं अब भी शैरी का ही कारोबार कर रही हूँ।‬
‫इंग्लैंड में प्रतियोगिता बढ़ रही है।‬
‫ऑस्ट्रेलियन शैरी है, इतालवी शैरी है...‬
‫दक्षिण अफ़्रीका की भी शैरी है।‬
‫और इस सब का मुझसे क्या लेना-देना?‬
‫तुम अब वाइन बनाने वालों का एक हिस्सा हो।‬
‫हम सभी को दोस्तों की ज़रूरत है।‬
‫हम दोनों को पता है‬
‫कि स्पैनिश डाक सेवा पूरे यूरोप में सबसे कुशल है।‬
‫मेरा मतलब है...‬
‫अगर तुम्हें कारोबार को लेकर समझौता करना था तो चिट्ठी क्यों नहीं लिखी?‬
‫लिख सकती थी।‬
‫और तुम मेक्सिको वापस लौट सकते थे।‬
‫मेक्सिको में मेरे लिए अब कुछ नहीं बचा।‬
‫इसे फिर से हरा-भरा देख बहुत सुकून मिल रहा है।‬
‫समय चाहे जितना भी गुज़र गया हो,‬
‫अभी भी यह अपना ही घर लगता है।‬
‫यह हमेशा से तुम्हारा ही था।‬
‫ला टेंप्लांज़ा मारिया डुएन्यास के उपन्यास पर आधारित‬
‫संवाद अनुवादक परवीन कौर शोम‬
‫रचनात्मक पर्यवेक्षक रवीन्द्र शंकर शुक्ल‬